અર્થાત્ અભિષેક મહાદેવને ખૂબ પ્રિય છે. ભગવાન શિવ આ મહિનામાં પોતાની અનેક લીલાઓ રચે છે. આ મહિનામાં મહામૃત્યુંજય મંત્ર, પંચાક્ષર મંત્ર, શિવમહિમ્ન સ્તોત્ર, રુદ્રષ્ટકમ અને શિવપુરાણનું પઠન કરવાથી શુભફળમાં વૃદ્ધિ થાય છે. પૂર્ણિમા તિથિ ઉપર શ્રાવણ નક્ષત્રનો યોગ બનવાથી શ્રાવણ મહિનાનું સ્વરૂપ પ્રકાશિત થાય છે. શ્રાવણ મહિનાના સમયે ભક્તો શિવાલયમાં સ્થાપિત, પ્રાણ-પ્રતિષ્ઠિત, શિવલિંગ તથા ધાતુથી નિર્મિત લિંગનો ગંગાજળ અને દૂધથી રુદ્રાભિષેક કરે છે. શિવલિંગનો રુદ્રાભિષેક શિવને અતિપ્રિય છે. આ દિવસોમાં ગંગાજળ દ્વારા અભિષેક કરવાથી ભગવાન શિવ અતિપ્રસન્ન થાય છે. જે દરેક દળને પ્રદાન કરવાવાળા હોય છે. દૂધનાં અભિષેકથી તથા ઘીનાં અભિષેકથી મનુષ્યને યોગ્ય ઉત્તમ સંતાનની પ્રાપ્તિ થાય છે તેવું શાસ્ત્રોક્ત કથન છે. શેરડીનાં રસથી ધનની પ્રાપ્તિ થાય છે. દૂર્વાનાં અભિષેકથી સમસ્ત વ્યાધિ શાંત થાય છે. દહીંથી પશુધનની પ્રાપ્તિ થાય છે, અને મધથી શિવલિંગ ઉપર અભિષેક કરવાથી લક્ષ્મીની પ્રાપ્તિ થાય છે. પરંતુ આ અભિષેકમાં ઉત્તમ જલાભિષેક માનવામાં આવ્યો છે. ઉપર પ્રમાણે કોઈપણ અભિષેક ન કરી શકાય તો ભક્તોએ નિરાશ થવાની જરૂર નથી તેઓ જલાભિષેક દ્વારા પણ શુભત્વ પ્રાપ્ત કરી શકે છે.